เรื่องร้องเรียน: รถขยะ กทม. เอาขยะมาเท ทุกคืน ส่งกลิ่นเน่าเหม็น และก่อเสียงดัง ทั้งคืน และกลางวัน ชาวบ้านชุมชนเทพรักษา ที่อยู่รอบๆ เดือดร้อนมากครับ ทั้งกลิ่นทั้งเสียงดัง นอนกันไม่ได้เลยครับ ขอความกรุณาเข้ามาช่วยเหลือดูแลชาวบ้านด้วยครับ
การดำเนินการของเจ้าหน้าที่: ศูนย์กำจัดมูลฝอยอ่อนนุช ได้ให้เจ้าหน้าที่ลงพื้นที่ตรวจสอบ เมื่อวันที่ 29 ธันวาคม 2565 เวลา 12.00 น.พบว่าเป็นร้านรับซื้อของเก่าจากรถเก็บขนมูลฝอยของกรุงเทพมหานครในพื้นที่ของเอกชน  เพื่อมาคัดแยกและรีไซเคิล โดยมีพื้นที่ติดกับศูนย์กำจัดมูลฝอย-อ่อนนุช จึงได้แจ้งให้เจ้าของร้านค้าทราบพร้อมได้ประสานสำนักงานจัดการมูลฝอยและของเสียอันตราย สำนักสิ่งแวดล้อม เป็นผู้รับผิดชอบดูแลเรื่องรถเก็บขนมูลฝอยของสำนักงานเขต เพื่อทราบปัญหาและห้ามพนักงานขับรถเก็บขนมูลฝอยนำมูลฝอยมาทิ้งบริเวณดังกล่าว
ความเห็นของผู้แจ้ง: ขอบพระคุณในความช่วยเหลือเบื้องต้นครับ  แต่ รถขยะ กทม. ก็ยังเอาขยะเน่าเห็นมาเทเหมือนเดิม ครับ เค้าไม่สนใจคำชี้แจง ของฝ่ายฯ เลยหรือครับ ก่อเสียงดังทั้งคืน เลยนะครับ เป็นที่เอกชน แต่ก่อความเดือดร้อนกับผู้อื่นตลอดเวลา เลยครับ พวกผมไม่รู้จะพึ่งใครได้เลยครับ เรื่องถึงฝ่ายฯ จริง แต่คนขับรถ ไม่สนใจ แล้วก็ปล่อยให้ทำไป เหมือนไม่มีอะไรเกิดขึ้น น่ะครับ ขอความกรุณาด้วยครับ
พื้นที่: แขวงประเวศ เขตประเวศ กรุงเทพมหานคร